Florin Cîțu: Vaccinarea nu e un moft al Guvernului. Trebuie să împingem campania în toate zonele.
Premierul Florin Cîțu a făcut marți declarații la consultările cu prefecții. El a declarat că weekendul cu 1 Mai și Paștele va fi unul "greu". Cîțu a mai spus că "vaccinarea nu este un moft al Guvernului".
"Încă nu a trecut valul 3, dar ce a fost mai greu a trecut. avem un weekend greu în față", a spus Cîțu, făcând referire la weekendul prelungit, cu 1 Mai urmat de Paștele ortodox.În acest sens, el a spus că "nu s-a schimbat nimic, avem aceleași reguli: masca, distanțare socială, dezinfectant"."Aș vrea să văd în fiecare weekend cât mai multe evenimente legate de vaccinare. Timișoara a dat un exemplu foarte bun, avem deja două centre de vaccinare drive thru la Deva și Cluj-Napoca. Avem dozele necesare, trebuie să împingem campania în toate zonele. Vaccinarea nu este un moft al guvernului, este singura soluție de revenire la normalitate", a completat premierul."Eu sunt optimist, știu că românii vor să se întoarcă la o viață normală, fără mască și să fim împreună cu cei dragi. Noi oferim resursele și sigur românii se vor vaccina", le-a mai transmis Cîțu prefecților.